Fleksible flybilletter kan endres helt uten kostnad, så lenge du endrer til en ny billett i samme bookingklasse.
Dersom du opplever å måtte betale et mellomlegg når du endrer din fleksible billett, så er det fordi ny valgte bookingklasse er høyere enn den som opprinnelig ble bestilt. Du må da betale mellomlegget mellom gammel og ny bookingklasse. Dersom du ikke ønsker å betale denne differansen, må du finne en ny flyavgang med ledig plass i samme bookingklasse som opprinnelig bestilt.
OBS! Noen flyselskaper tar også endringsgebyr på fleksible billetter. Dette fremkommer i regelverket på billettprisen du har valgt, så husk å sette deg godt inn i dette når du bestiller billetten din.
Når du gjennomfører endringer i onlineportalen Webgate, vil endelig pris for endringen vises før du gjennomfører selve endringen. Slik kan du foreta en kost/nytte vurdering, før du bekrefter endringen.